open-index/open-wikipedia-markdown huggingface dataset:
Congu valoda

**Congu valoda** (*Xitsonga*) ir bantu valodu saimes valoda, kas pieder pie Nigēras–Kongo valodu saimes dienvidu atzara. Tā galvenokārt tiek lietota Dienvidāfrikā, kā arī Mozambikā un Zimbabvē, un to par dzimto valodu lieto vairāk nekā 3,7 miljoni cilvēku. Congu valoda īpaši izplatīta Limpopo provincē Dienvidāfrikas ziemeļaustrumos, kur tā ir viena no stabilām reģionālās identitātes pazīmēm. Valodai ir ciešas lingvistiskas un kultūras saites ar rongu un cva valodām, ar kurām tā veido dialektu kopumu. Būdama viena no vienpadsmit oficiālajām valodām Dienvidāfrikas Republikā, congu valoda tiek izmantota izglītībā, plašsaziņas līdzekļos un valsts institūcijās, un tai ir oficiāla ortogrāfija, kas balstīta uz latīņu rakstu.

Congu valoda raksturīga ar bantu valodām tipisko gramatisko struktūru, tostarp substantīvu klasēm, tonālo sistēmu un bagātīgu afiksāciju. Tai ir liela nozīme vietējās mutvārdu tradīcijās, mūzikā un sabiedriskajā dzīvē, vienlaikus sastopoties ar izaicinājumiem starp jaunākajām paaudzēm valodas pārmantošanā.

## Atsauces

## Ārējās saites
Abavas iela (Daugavpils)

**Abavas iela** ir iela Daugavpilī, Jauno Stropu apkaimē. Abavas iela sākas pie Stropu ezera krasta, ved dienvidrietumu virzienā un beidzas strupceļā pie Stropu pamatskolas.

Posmā no Stropu ezera līdz Vasarnīcu ielai Abavas iela klāta ar asfalta segumu, satiksmes kustība norit abos virzienos, pa vienu joslu katrā virzienā. Tālāk Abavas iela nav izbūvēta, tai ir tikai iedomāta trase mežmalā. Īsā posmā no Vasarnīcu līdz Dzintaru ielai pa Abavas ielu kursē 11., 12B., 14. un 22. maršrutu autobusi, bet pieturvietu šeit nav. Blakus Abavas ielai atrodas 3. un 5. tramvaju pietura "Stropu ezers". Abavas ielas kopējais garums ir 470 metri, sarkano līniju platums ir 11 metri.

Abavas iela izveidota 20. gadsimta pirmajā pusē Stropu vasarnīcu ciematā. Sākumā tās nosaukums bija **1. šķērsiela**, bet  ielai piešķirts tagadējais nosaukums, kas vairs nav mainījies.

## Ievērojami objekti
* Nr. 1 — Daugavpils Stropu pamatskola — attīstības centrs.

## Ielu savienojumi
Abavas iela ir savienota ar šādām ielām:
* Dzintaru iela / Atpūtas iela
* Turaidas iela (savienojums tikai gājējiem)
* Vasarnīcu iela (ielas turpinājums)

## Atsauces
Gvanahvato (pilsēta)

**Gvanahvato** (; ) ir pilsēta Meksikā, Gvanahvato štata galvaspilsēta. Atrodas valsts vidusdaļā Rietumu Sjerramadres kalnos 350 km no valsts galvaspilsētas Mehiko. Vēsturiski nozīmīgs kalnrūpniecības centrs. Pilsēta atrodas šaurā ielejā un tās plānojumam raksturīgas šauras un stāvas, bieži ar pakāpieniem, ielas, bet to kompensē plašais tuneļu tīkls, kas bieži tiek izmantots satiksmei un citām komunikācijām.

## Vēsture
Ieleja, kur atrodas pilsēta, bijis nozīmīgs kalnrūpniecības apvidus jau pirmskoloniālajos laikos, kad šeit iegūts zelts, sudrabs un citi metāli. Ielejas nosaukums *kuanhasï juáta* purepeču valodā nozīmē ‘varžu kalns’. Pirmo fortu ar nosaukumu *Real de Minas de Guanajuato* spāņi uzcēla 1548. gadā un jau drīz to pasludināja par pilsētu ar nosaukumu *Santa Fe Real de Minas de Guanajuato*. Pirmā baznīca pilsētā tika iesvētīta 1555. gadā. Pilsētas apkārtnē atklāja bagātīgas raktuves un vienā no tām, *La Valenciana*, savā laikā tika iegūtas 2/3 no pasaules sudraba. 1679. gadā ar Meksikas vicekaraļa rīkojumu pilsētas nosaukums tika mainīts uz *Ciudad de Santa Fe y Real de Minas de Guanajuato* un tai piešķīra ģerboni. 1790. gadā tā kļuva par Gvanahvato provinces centru un lielāko daļu koloniālā perioda tā bija bagātākā pilsēta Meksikas vicekaralistē. 1858. gadā liberālā prezidenta Benito Huaresa laikā Gvanahvato bija plānotā valsts galvaspilsēta, bet 1863.—1867. gados Francijas intervences laikā to ieņēma franču karaspēks.

1988. gadā vēsturiskā pilsēta un apkārtējās raktuves tika iekļautas UNESCO Pasaules mantojuma sarakstā.
 
## Atsauces

## Ārējās saites
Kaķumētras

**Kaķumētras** (*Nepeta*) ir lūpziežu dzimtas ģints, kuras dabiskais izplatības areāls Eirāzijas mērenajā joslā, Makaronēzijā un līdz tropiskās Āfrikas austrumiem. Ģintī ir klasificētas aptuveni 300 sugas. Latvijā ir sastopama viena suga — īstā kaķumētra (*Nepeta cataria*).

## Sugas
Ģintī ir klasificētas aptuveni 300 sugas, tostarp (nepilns saraksts):

* *Nepeta adenoclada* Bornm.
* *Nepeta adenophyta* Hedge

* *Nepeta badachschanica* Kudrjasch.
* *Nepeta bakhtiarica* Rech.f.

* *Nepeta cataria* L. —  īstā kaķumētra 
* *Nepeta curviflora* Boiss.
* *Nepeta depauperata* Benth.
* *Nepeta dirmencii* Yild. & Dinç
* *Nepeta discolor* Royle ex Benth.

* *Nepeta everardii* S.Moore
* *Nepeta × faassenii* Bergmans ex Stearn (*N. nepetella* × *N. racemosa*)

* *Nepeta govaniana* (Wall. ex Benth.) Benth.
* *Nepeta graciliflora* Benth.
* *Nepeta granatensis* Boiss.
* *Nepeta grandiflora* M.Bieb.
* *Nepeta italica* L.
* *Nepeta jakupicensis* Micevski
* *Nepeta multicaulis* Mukerjee
* *Nepeta multifida* L.
* *Nepeta nepetella* L.
* *Nepeta olgae* Regel
* *Nepeta pungens* (Bunge) Benth.
* *Nepeta racemosa* Lam.
* *Nepeta sibirica* L.
* *Nepeta sorgerae* Hedge & Lamond
* *Nepeta subsessilis* Maxim.
* *Nepeta supina* Steven
* *Nepeta taxkorganica* Y.F.Chang

* *Nepeta teydea* Webb & Berthel.
* *Nepeta vivianii* (Coss.) Bég. & Vacc.
* *Nepeta wettsteinii* Heinr.Braun

* *Nepeta yesoensis* (Franch. & Sav.) B.D.Jacks.
* *Nepeta zandaensis* H.W.Li

## Galerija

Attēls:Nepeta × faassenii Kocimiętka Faassena 2019-05-17 02.jpg|*Nepeta × faassenii*
Attēls:Nepeta govaniana (7814428420).jpg|*Nepeta govaniana*
Attēls:Nepeta italica 1.jpg|*Nepeta italica*
Attēls:Lamiaceae - Nepeta nepetella.JPG|*Nepeta nepetella*
Attēls:Nepeta racemosa - leafs.jpg|*Nepeta racemosa*
Attēls:Nepeta teydea Tenerife 2.jpg|*Nepeta teydea*


## Atsauces
Ķiverenes

**Ķiverenes** (*Scutellaria*) ir lūpziežu dzimtas ģints, kurai ir kosmopolītisks izplatības areāls. Ģintī ir aptuveni 300 līdz 500 sugas, no kurām divas ir sastopamas Latvijā — bruņu ķiverene (*Scutellaria galericulata*) un šķēplapu ķiverene (*Scutellaria hastifolia*).

## Sugas
Ģintī ir klasificētas sugas (nepilns saraksts):

* Bruņu ķiverene (*Scutellaria galericulata*) L.
* Šķēplapu ķiverene (*Scutellaria hastifolia*) L.
* *Scutellaria alabamensis* 
* *Scutellaria albida*
* *Scutellaria alborosea* Lem.
* *Scutellaria alpina* L. 
* *Scutellaria altamaha*
* *Scutellaria altissima* L. 
* *Scutellaria amoena*
* *Scutellaria anatolica*
* *Scutellaria angustifolia* 
* *Scutellaria antirrhinoides* Benth. 
* *Scutellaria arenicola*
* *Scutellaria arguta*
* *Scutellaria atriplicifolia*
* *Scutellaria aurata*
* *Scutellaria baicalensis* Georgi 
* *Scutellaria barbata* D.Don
* *Scutellaria bolanderi* A.Gray 
* *Scutellaria brachyspica*
* *Scutellaria brittonii*
* *Scutellaria bushii*
* *Scutellaria caerulea*
* *Scutellaria californica* A.Gray 
* *Scutellaria cardiophylla*
* *Scutellaria columnae*
* *Scutellaria costaricana* H.Wendl.
* *Scutellaria drummondii* 
* *Scutellaria elliptica* Muhl.
* *Scutellaria floridana* Chapm.
* *Scutellaria formosana*
* *Scutellaria glabriuscula*
* *Scutellaria havanensis*
* *Scutellaria hirta*
* *Scutellaria hookeri*
* *Scutellaria humilis*
* *Scutellaria incana* Biehler
* *Scutellaria incarnata* Vent.
* *Scutellaria indica* L.
* *Scutellaria integrifolia* L.
* *Scutellaria laevis*
* *Scutellaria lateriflora* L.
* *Scutellaria longifolia* Benth.
* *Scutellaria longituba*
* *Scutellaria meehanioides*
* *Scutellaria mexicana*
* *Scutellaria microphylla*
* *Scutellaria minor* Huds.
* *Scutellaria montana* Chapm.
* *Scutellaria multiglandulosa*
* *Scutellaria muriculata*
* *Scutellaria nana* A.Gray 
* *Scutellaria nervosa* 
* *Scutellaria novae-zelandaie*
* *Scutellaria ocmulgee*
* *Scutellaria orientalis*
* *Scutellaria ovata* Hill
* *Scutellaria parvula* Michx.
* *Scutellaria pekinensis*
* *Scutellaria potosina*
* *Scutellaria pseudoserrata*
* *Scutellaria purpurascens*
* *Scutellaria racemosa*
* *Scutellaria rehderiana*
* *Scutellaria resinosa* Torr.
* *Scutellaria rubicunda*
* *Scutellaria sapphirina*
* *Scutellaria sarmentosa*
* *Scutellaria saxatilis*
* *Scutellaria serboana*
* *Scutellaria serrata*
* *Scutellaria siphocampyloides*
* *Scutellaria splendens*
* *Scutellaria strigillosa*
* *Scutellaria suffrutescens*
* *Scutellaria texana*
* *Scutellaria thieretii*
* *Scutellaria tuberosa* Benth.
* *Scutellaria utriculata*
* *Scutellaria ventenatii*
* *Scutellaria violacea*
* *Scutellaria viscidula*
* *Scutellaria wrightii*

## Galerija

Attēls:Scutellaria antirrhinoides (4396326210).jpg|*Scutellaria antirrhinoides*
Attēls:Scutellaria californica.jpeg|*Scutellaria californica*
Attēls:Scutellaria costaricana 24zz.jpg|*Scutellaria costaricana*
Attēls:Paperbag bush (Scutellaria mexicana) (49950303116).jpg|*Scutellaria mexicana*
Attēls:Scutellaria minor2 eF.jpg|*Scutellaria minor*
Attēls:Scutellaria orientalis Tarczyca wschodnia 2022-05-22 03.jpg|*Scutellaria orientalis*


## Atsauces
Dundagas iela (Daugavpils)

**Dundagas iela** ir iela Daugavpilī, Mežciema apkaimē, netālu no pilsētas robežas ar Līksnas pagastu. Dundagas iela sākas krustojumā ar Daugavas ielu, ved ziemeļaustrumu virzienā un beidzas krustojumā ar Staņislavska ielu. Dundagas ielā ir privātmāju apbūve.

Ielas garums ir 292 metri, visā garumā tā klāta ar grants segumu. Satiksmes kustība norit abos virzienos vienā joslā. Sabiedriskais transports pa Dundagas ielu nekursē.

**Dundagas iela** ir šīs ielas vienīgais nosaukums, tas zināms kopš Latvijas PSR laika.

## Ielu savienojumi
Dundagas iela ir savienota ar šādām ielām:
* Daugavas iela
* Staņislavska iela

## Atsauces
Ķiršu iela (Daugavpils)

**Ķiršu iela** ir iela Daugavpilī, Daugavas kreisajā krastā, Grīvas apkaimē. Ķiršu iela sākas krustojumā ar Lielo ielu, ved rietumu virzienā un beidzas krustojumā ar Gulbju ielu. Ielā ir privātmāju apbūve.

Ķiršu ielas garums ir aptuveni 360 metri, visā garumā tai ir asfalta segums, satiksmes kustība norit abos virzienos. Ielas sarkano līniju platums ir 15 metri. Ķiršu ielā atrodas 9. maršruta minibusu galapunkts.

Ķiršu iela izveidota 1957. gadā ar nosaukumu **[[Oļegs Koševojs|O. Koševoja]] iela**, padomju komjaunieša vārdā. No 1992. gada iela pārdēvēta par **Ķiršu ielu**.

## Ielu savienojumi
Ķiršu iela ir savienota ar šādām ielām:
* Lielā iela (savienojums ar sānu brauktuvi)
* Linu iela (T veida krustojums)
* Oškalna iela (T veida krustojums)
* Ēnu iela (T veida krustojums)
* Vālodzes iela
* Gulbju iela (T veida krustojums)

## Atsauces
Logans Kūlijs

**Logans Kūlijs** (; dzimis ) ir profesionāls amerikāņu hokeja spēlētājs, spēlē centra uzbrucēja pozīcijā, pašlaik pārstāv Nacionālās hokeja līgas (NHL) komandu Jūtas "Mammoth". Klubs Arizonas "Coyotes" viņu 2022. gada NHL draftā draftēja ar trešo kopējo numuru.
## Biogrāfija
Kūlijs dzimis netālu no Pitsburgas Vestmiflinas apgabalā. Viņš tika izvēlēts ar trešo kārtas numuru 2022. gada NHL draftā un kļuva par līdz šim visaugstāk izvēlēto spēlētāju, kurš nācis no Pitsburgas, pārspējot iepriekšējos pirmās kārtas izvēlētos Dž. T. Milleru (15. vieta) un R. Dž. Ambergeru (16. vieta).

Neskatoties uz to, ka Kūlijs ir dzimis Pitsburgā un tur uzsācis savu hokejista karjeru, viņš atzīst, ka uzaudzis kā liels Vašingtonas "Capitals" un Aleksandra Ovečkina fans.
## Spēlētāja karjera
Kūlijs spēlējis ASV junioru hokeja izlasē no 2020. līdz 2022. gadam.

Sporta mediji Kūliju 2022. gada NHL draftā ierindoja kā otro līdz piekto labāko spēlētāju. Arizonas "Coyotes" viņu izvēlējās ar trešo kopējo numuru. 2023. gada 27. jūlijā viņš parakstīja trīs gadu līgumu ar "Coyotes" komandu. Viņš uzreiz iekļuva komandas sākumsastāvā, spēlējot savā pirmajā NHL spēlē, kurā viņš ar divām rezultatīvām piespēlēm palīdzēja ar 4:3 pēcspēles metienos uzvarēt Ņūdžersijas "Devils" komandu. 2023. gada 1. novembrī Kūlijs guva savus pirmos NHL vārtus pret Anaheimas "Ducks" komandu, un čehu vārtsargu Lukāšu Dostālu, kurā Anaheima uzvarēja ar rezultātu 4:3.

Neilgi pēc 2023.–2024. gada sezonas "Coyotes" komandas darbība tika apturēta, un komandas aktīvi tika nodoti jaunajai komandai *Utah Hockey Club*, kā rezultātā Kūlijs kļuva par vēlākās Jūtas "Mammoth" spēlētāju. 2024.–2025. gada sezonā viņš aizvadīja 75 spēles, gūstot 25 vārtus un atdodot 40 rezultatīvas piespēles.

Kopš 2021. gada viņš ir izsaukts uz dažādām ASV jauniešu izlasēm. 2023. gada Pasaules junioru hokeja čempionātā viņš izcīnīja bronzas medaļu, aizvadot 7 spēles, gūstot 7 vārtus un izdarot 7 rezultatīvas piespēles.

2025. gadā Logans Kūlijs tika iekļauts ASV hokeja izlasē, kas piedalījās Pasaules čempionātā, kas notika Zviedrijā un Dānijā, kur ASV komanda izcīnīja zelta medaļas. Savā pirmajā spēlē viņš guva vārtus pret Dāniju.
## Atsauces

## Ārējās saites
* NHL.com profils 
* Eliteprospects.com profils
*  The Internet Hockey Database profils
Kijs

thumb|Kņaza Kija portrets no Bartoša Papročka grāmatas (1599)
**Kijs** (ukraiņu: *Кий*) bija leģendārs poļanu cilts vadonis un vecākais no trim brāļiem — Kija, Ščeka un Horiva, kuriem bija arī māsa Libiģa. Viņi dzīvoja Dņepras augstajos krastos un uzcēla pilsētu upes labajā krastā, kuru nosauca Kija vārdā — Kijiva.

Kijs tiek uzskatīts par Kijivas dibinātāju un pirmās valdnieku dinastijas — kijiviču — aizsācēju, kas valdīja Kijivā no 5. gadsimta otrās trešdaļas līdz 9. gadsimtam. Leģendās minēts, ka Kijs arī dibinājis apmetni Kijeveca pie Donavas. No Kija un viņa brāļiem senie hronisti atvasināja poļanu cilts izcelsmi.
## Ārējās saites
Kiev Major

thumb|Kiev Major
***Kiev Major*** () bija starptautisks datorspēles *[[Dota 2]]* e-sporta turnīrs, kas notika no 2017. gada 24. līdz 30. aprīlim Kijivā.

Turnīrā piedalījās sešpadsmit pasaules spēcīgākās komandas. Pirmo reizi vēsturē visaugstākā līmeņa *Dota 2* turnīrs, ko organizēja spēles izstrādātājs *Valve*, notika bijušā Austrumu bloka teritorijā. Grupas posma spēles norisinājās bez skatītājiem, bet izslēgšanas spēles notika Nacionālajā mākslas pilī "Ukraina" vairāk nekā 4000 skatītāju klātbūtnē.

*Kiev Major* balvu fonds bija trīs miljoni ASV dolāru. Turnīra uzvarētājs bija Eiropas komanda OG, kas finālā uzvarēja komandu *Virtus.pro*, kuras sastāvā bija ukraiņi Volodimirs Minenko (*Noone*) un Iļja Iļjuks (*Lil*) trenera ukraiņa Ivana Antonova (*Artstyle*) vadībā.

Izšķirošajai turnīra spēlei veltīta dokumentālā seriāla *True Sight* sērija.

## Ārējās saites
Šeptickas rajons

**Šeptickas rajons** () ir viens no Ļvivas apgabala rajoniem Ukrainā. Izveidots 2020. gada administratīvi teritoriālās reformas rezultātā, apvienojot bijušo Sokalas rajonu, Radehivas rajonu un vairākas pilsētas. Rajona administratīvais centrs ir Šepticka.

Rajons atrodas apgabala ziemeļos un robežojas ar Volīnijas apgabalu ziemeļos un Zoločivas, Ļvivas rajonu dienvidos.

## Ārējās saites

*
Konstantīna iela

**Konstantīna iela** ir iela Daugavpilī, Cietoksnī. Tā sākas krustojumā ar Imperatora ielu, ved ziemeļrietumu virzienā un beidzas krustojumā ar Hekeļa ielu. Konstantīna ielas turpinājums ir Lidotāju iela, kas ved ārā no cietokšņa caur Konstantīna vārtiem. 

Konstantīna ielas kopējais garums ir 445 metri, bet vidējā daļā tā pārtraukta ar cietokšņa centrālo skvēru. Ielas brauktuve ir divu joslu platumā un klāta ar bruģa segumu. Satiksmes kustība norit abos virzienos. Sabiedriskais transports pa Konstantīna ielu nekursē, bet krustojumā ar Imperatora ielu atrodas 13., 14. un 21. autobusu pietura.

## Vēsture
Iela nosaukta par godu Krievijas impērijas lielkņazam , ķeizara Aleksandra I brālim.
1913. gada cietokšņa plānā tā nosaukta par **Lielo ielu** (). Latvijas PSR laikā to nosauca par **Cietokšņa ielu** (), bet no 1957. gada — par **Kihelbekera ielu**, par godu Dekabristu sacelšanās dalībniekam  (), kurš bija ieslodzīts Dinaburgas cietoksnī no 1827. līdz 1831. gadam. 

2007. gada 13. decembrī iela atguva nosaukumu **Konstantīna iela**.

## Ievērojamie objekti
* Nr. 4 — trīsstāvu dzīvojamā ēka, uzbūvēta 19. gadsimta pirmajā trešdaļā, valsts nozīmes arhitektūras piemineklis.
* Nr. 8 — divstāvu Oficieru nams, uzbūvēts 19. gadsimta pirmajā trešdaļā, valsts nozīmes arhitektūras piemineklis.

## Ielu savienojumi
Konstantīna iela ir savienota ar šādām ielām:
* Imperatora iela
* 1. Oficieru iela (T veida krustojums)
* 2. Oficieru iela (T veida krustojums)
* Hekeļa iela / Lidotāju iela (ielas turpinājums)

## Atsauces
Bruņu ķiverene

**Bruņu ķiverene** (*Scutellaria galericulata*) ir ķivereņu suga, kas izplatīta Eirāzijas un Ziemeļamerikas mērenajā un aukstajā klimata joslā. Bieži sastopama visā Latvijas teritorijā, kur atsevišķi eksemplāri un skrajas grupas aug mitros ūdenstilpju krastos, purvos, pārmitros mežos un pļavās, kā arī aizaugošos grāvjos.

## Atsauces
Krihitka Cahes

***Krihitka Cahes*** () ir Kijivas rokgrupa. Savu izpildījuma stilu mūziķi raksturo kā «aktuālu alternatīvo popmūziku»: «nedaudz postpankroka, nedaudz triphopa, nedaudz grandža, nedaudz britpopa un popmūzikas». Kopš 2007. gada grupa pārtraukusi savu darbību, grupas dalībnieki piedalās jaunā projektā *Krihitka*.

## Atsauces

## Ārējās saites
Feldšeris

thumb|Feldšeris
**Feldšeris** (no vācu: *Feldscher* — «lauku ķirurgs») ir vidējās veselības aprūpes speciālists, kas ir apmācīts sniegt pirmo medicīnisko palīdzību, veikt vienkāršu slimību diagnostiku un ārstēšanu, kā arī piedalīties profilaktiskos un neatliekamos medicīniskos pasākumos. Feldšeru profesija ir vēsturiski izveidojusies Krievijas Impērijas laikā 18. gadsimtā, kad bija nepieciešami mediķi reģionos, kuros nebija pieejami ārsti. Vēlāk šī profesija kļuva plaši izplatīta Padomju Savienībā, kur feldšeri bieži strādāja feldšeru-vecmāšu punktos lauku teritorijās. Arī Latvijā šis modelis tika pārņemts un joprojām daļēji pastāv.

Lai kļūtu par feldšeri, nepieciešama profesionālā vidējā izglītība medicīnas jomā. Pēc apmācības pabeigšanas feldšeris var strādāt patstāvīgi vai ārsta uzraudzībā, atkarībā no valsts likumdošanas.

## Ārējās saites
90. gadu vidū

**"90. gadu vidū"** () ir 2018. gada ASV komēdijdrāmas filma, kuras režisors un scenārija autors ir Džona Hills, kuram tā bija režijas debija. Filmā galvenās lomas atveido Sanijs Saldžiks, Lūkass Hedžess un Ketrīna Voterstone.

Filma stāsta par 13 gadus veco Stīviju 1990. gadu Losandželosā, kurš sadraudzējas ar vairākiem vecākiem skeiteriem.

Filmas "90. gadu vidū" pirmizrāde notika Toronto Starptautiskajā kinofestivālā . Filmu izplatīja *[[A24]]*. Filma saņēma pozitīvu kritiķu novērtējumu.

## Atsauces

## Ārējās saites
Bondokas svētie

**"Bondokas svētie"** () ir 1999. gada ASV un Kanādas asa sižeta trillera filma, kuras režisors un scenārija autors ir Trojs Dafijs. Filmā galvenās lomas atveido Vilems Defo, Šons Patriks Flenerijs, Normans Rīduss, Deivids Della Roko un Billijs Konolijs.

Filma stāsta par īru dvīņu brāļiem Konoru un Mērfiju (Flenerijs un Rīduss), kuri pašaizsardzības nolūkos nogalina krievu mafijas locekļus. Piedzīvojot epifāniju (atklāsimi), abi, kopā ar labāko draugu Roko (Roko) dodas misijā, lai Dieva vārdā atbrīvotu Bostonu no noziedzīgās pasaules. Tajā pašā laikā viņus cenšas notvert FIB aģents Pols Smekers (Defo).

Filmas "Bondokas svētie" pirmizrāde notika . Filmas izplatīšanu ietekmēja gada pirmajā pusē notikušais Kolumbainas vidusskolas slaktiņš. Baidoties, ka filma iedvesmos līdzīgus noziegumus, to demonstrēja ierobežotā seansu skaitā un tikai piecos kinoteātros visā ASV. Līdz ar to filma bija kases ieņēmumu izgāšanās un saņēma negatīvas kritiķu atsauksmes. Kritika bija vērsta uz filmā atainoto vardarbības slavināšanu. Neskatoties uz to, "Bondokas svētie" kļuva par kulta filmu un, pateicoties mājas video, vēlāk tā nopelnīja vairāk nekā 50 miljonu ASV dolāru.

## Atsauces

## Ārējās saites
Sahāras Arābu Demokrātiskās Republikas karogs

**Sahāras Arābu Demokrātiskās Republikas karogs** ir viens no Sahāras Arābu Demokrātiskās Republikas nacionālajiem simboliem. Karogs sastāv no trim vienāda platuma horizontālām joslām: melnas augšā, baltas vidū un zaļas apakšā. Pie kāta atrodas sarkans trijstūris, bet baltās joslas centrā — sarkans pusmēness un piecstaru zvaigzne.

Karogā izmantotas panafrikāniskās un panarābiskās krāsas, kas simbolizē solidaritāti ar citu Arābu un Āfrikas valstu neatkarības kustībām. Melnā krāsa apzīmē koloniālo pagātni, balta — mieru, zaļa — islāmu un cerību, bet sarkanais trīsstūris un simboli — cīņu par brīvību.

Karogs tika pieņemts 1976. gada 27. februārī — dienā, kad tika pasludināta Sahāras Arābu Demokrātiskā Republika. Lai gan valsts nav pilnībā starptautiski atzīta un lielu daļu tās teritorijas kontrolē Maroka, šis karogs tiek lietots kā oficiālais simbols teritorijās, ko pārvalda Polisario fronte.

## Skatīt arī

* Sahāras Arābu Demokrātiskās Republikas ģerbonis
Puntlendas karogs

**Puntlendas karogs** ir Puntlendas — pašpārvaldes reģiona Somālijas ziemeļaustrumos — oficiālais simbols. Karogs sastāv no trim horizontālām joslām: zilas augšā, baltas vidū un zaļas apakšā. Zilajā joslā atrodas balta piecstaru zvaigzne.

Zilā krāsa un piecstaru zvaigzne simbolizē vienotību ar pārējo Somāliju, baltā krāsa — mieru un stabilitāti, savukārt zaļā — islāmu un dabas auglību. Karogs atspoguļo Puntlendas vēlmi pēc mierīgas autonomijas Somālijas ietvaros, nevis pilnīgas neatkarības, kā tas ir, piemēram, Somālilendas gadījumā.

Karogs tika oficiāli pieņemts 1998. gada 23. maijā, vienlaikus ar Puntlendas reģiona izveidošanu.

## Skatīt arī

* Puntlendas ģerbonis
* Somālijas karogs
Seutas karogs

**Seutas karogs** ir Seutas — Spānijas autonomās pilsētas Āfrikas ziemeļos — oficiālais simbols. Karoga fons sastāv no astoņiem pamīšus izvietotiem melniem un baltiem trijstūriem, kas izveido vēdekļveida staru rakstu (t.s. Lisabonas karoga stils). Karoga centrā novietots Seutas ģerbonis.

Šis dizains ir tieši iedvesmots no vēsturiskā Lisabonas pilsētas karoga, kas simbolizē Seutas vēsturisko saistību ar Portugāli. Pilsēta tika iekarota 1415. gadā Portugāles karaļa Žuāna I vadībā, un šis dizains saglabājies kā vēsturisks mantojums.

Karogs tiek izmantots līdz ar ģerboni kopš Seutas autonomijas statūtu pieņemšanas 1995. gadā, un tas simbolizē pilsētas unikālo identitāti — kultūru, vēsturi un ģeogrāfisko piederību Eiropas un Āfrikas krustpunktā.
Melānija Martinesa

**Melānija Adele Martinesa** (; dzimusi ) ir amerikāņu dziedātāja un dziesmu autore.

Dzimusi Astorijā, Kvīnsā un uzaugusi Boldvinā, Ņujorkā, Martinesa ieguva slavu 2012. gadā pēc dalības ASV televīzijas talantu šova *[[The Voice]]* 3. sezonā. Pēc šova viņa parakstīja līgumu ar *[[Atlantic Records]]* un izdeva savu debijas singlu *Dollhouse*, kam sekoja viņas debijas luga ar tādu pašu nosaukumu.

## Diskogrāfija
* *Dollhouse* (2014)
* *Cry Baby* (2015)
* *K-12* (2019)
* *Portals* (2023)

## Ārējās saites

*
Modesto

**Modesto** (, ) ir pilsēta Amerikas Savienotajās Valstīs, Kalifornijā, Stanislosas apgabalā. Tā atrodas Kalifornijas Centrālās ielejas dienvidu daļā, apmēram 145 kilometrus uz austrumiem no Sanfrancisko un ir Stanislosas apgabala administratīvais centrs. 2020. gadā pilsētā dzīvoja 218 tūkstoši iedzīvotāju, padarot Modesto par vienu no lielākajām pilsētām reģionā. Modesto ir nozīmīgs lauksaimniecības un pārtikas pārstrādes centrs, kuras apkārtnē plaši tiek audzētas mandeles, vīnogas, dārzeņi un citi kultūraugi. Pilsētā atrodas arī pasaulē lielākais privātais vīna ražotājs *[[E.&J. Gallo Winery]]*. Tās saimniecību papildina transporta, loģistikas un pakalpojumu sektori, pateicoties izdevīgajam ģeogrāfiskajam novietojumam starp lielākajiem Kalifornijas metropoļu centriem.

Modesto ir zināma arī ar savu kultūras dzīvi, it īpaši ar *[[Graffiti Summer]]* festivālu, kas godā vietējo kino režisoru Džordžu Lūkasu un viņa filmu “Amerikāņu grafiti”. Pilsētas dzīvi raksturo divvalodība, daudzveidīga kopiena un aktīva sabiedriskā vide, kas apvieno tradicionālos lauku elementus ar mūsdienīgu pilsētas attīstību.

## Atsauces

## Ārējās saites

*
Tripole (nozīmju atdalīšana)

**Tripole** var būt:
* Tripole (طرابلس) — pilsēta Lībijā
* Tripole (طرابلس) — pilsēta Libānā
* Tripole (*Τρίπολη*) — pilsēta Grieķijā
Somālilendas karogs

**Somālilendas karogs** ir viens no Somālilendas nacionālajiem simboliem. Tas sastāv no trim horizontālām joslām: zaļas augšā, baltas vidū un sarkanas apakšā. Zaļajā joslā ir arābu valodā uzrakstīta islāma ticības apliecība — *šahada*, baltajā joslā — melna piecstaru zvaigzne.

Zaļā krāsa simbolizē islāmu, baltā — mieru, bet sarkanā — par brīvību izlietas asinis. Melna zvaigzne attēlo vienotību. Šahada apliecina valsts piederību islāma pasaulei un reliģisko identitāti.

Karogs tika oficiāli pieņemts 1996. gada 14. oktobrī. Lai gan Somālilenda nav starptautiski atzīta kā neatkarīga valsts, tā sevi uzskata par neatkarīgu republiku kopš 1991. gada, un karogs tiek plaši lietots tās teritorijā kā oficiāls nacionālais simbols.

## Skatīt arī

* Somālilendas ģerbonis
EGOT

**EGOT** (akronīms ''Emmy'', ''Grammy'', Oskara un ''Tony'' balvām), ir apzīmējums, ko piešķir cilvēkiem, kuri ieguvuši visas četras galvenās skatuves mākslas balvas Amerikas Savienotajās Valstīs. Attiecīgi šīs balvas godina izcilus sasniegumus televīzijā, audio ierakstos/mūzikā, kino un teātrī. EGOT iegūšana tiek dēvēta par Amerikas šovbiznesa *grand slam*. Ieskaitot tos, kas saņēmuši goda vai īpašas balvas, šo statusu ir ieguvuši 27 cilvēki. 2018. gadā Roberts Lopess kļuva par pirmo un pašlaik vienīgo divkāršo EGOT ieguvēju. Seši EGOT ieguvēji nosaukti par PEGOT, jo viņi papildus saņēmuši vai nu Pībodija balvu (4), vai Pulicera balvu (2).

## Vēsture
Akronīmu EGOT 1984. gada beigās ieviesa aktieris Filips Maikls Tomass. Filmējoties seriālā *[[Miami Vice]]*, viņš pauda vēlmi iegūt EGOT balvu piecu gadu laikā. Akronīms ieguva plašāku atpazīstamību pēc 2009. gada seriāla *[[30 Rock]]* sērijas, kurā vairākas sižeta līnijās pieminēts EGOT. Pastāv diskusijas par to, vai ''Primetime Emmy'' balvai vajadzētu tikt ieskaitītai pie EGOT, jo daži uzskata, ka citi *Emmy* konkursu veidi ir *pakārtoti Primetime* balvai.

Sākot ar 2016. gadu, ''Daytime Emmy'' balvu pasniegšanas ceremonijā bija kategorija "Izcilākais muzikālais sniegums dienas programmā", ko pēc 2019. gada ceremonijas izņēma, jo trīs no četriem uzvarētājiem bija Brodvejas ansambļi, starp kuriem bija pieci cilvēki (Sintija Erīvo, Reičela Beja Džonsa, Katrīna Lenka, Bens Plats un Ariels Štahels), kuri jau bija ieguvuši *Tony* un *Grammy* balvas par izrādēm, kurās viņi piedalījās, un pēc *Daytime Emmy* balvu iegūšanas viņiem bija nepieciešamas iegūt tikai Oskara balvu, lai iegūtu EGOT statusu.

2023. gadā *TheaterMania* publicists Zaharijs Stjuarts kritizēja praksi šovos, kas ir favorīti *Tony* balvas iegūšanai, "tirgot" producentu dalības, kā "īsceļu" uz EGOT statusu. Viņš nošķīra producentus, kuri faktiski veic šovu producēšanas un organizēšanas darbu, un investorus, kuri tikai palīdz to finansēt, bieži vien balvu sezonas beigās.

## EGOT ieguvēji

### Nekonkurētspējīgi EGOT

**Piezīmes**

## Atsauces
Emanuela Šarpentjē

**Emanuela Marī Šarpentjē** (, ; dzimusi ) ir Francijas mikrobioloģe, ģenētiķe un bioķīmiķe, plaši pazīstama kā viena no mūsdienu molekulārās bioloģijas ievērojamākajām zinātniecēm. Viņa ir viena no CRISPR-Cas9 genoma rediģēšanas tehnoloģijas izstrādātājām. Viņa izstrādāja inovatīvas metodes, kas ļauj precīzi un efektīvi modificēt dzīvo organismu DNS, būtiski ietekmējot gēnu inženieriju un biomedicīnu. 2012. gadā kopā ar amerikāņu bioķīmiķi Dženiferu Daudnu Šarpantjē publicēja pētījumu, kurā tika demonstrēta CRISPR-Cas9 sistēmas izmantošana kā programmējams gēnu rediģēšanas rīks. Šis darbs pavēra jaunas iespējas slimību terapijā, lauksaimniecībā, kā arī radīja plašas diskusijas par ētiku un biotehnoloģiju regulējumu. Abas zinātnieces 2020. gadā tika apbalvotas ar Nobela prēmiju ķīmijā “par gēnu rediģēšanas metodi”, kļūstot par pirmajām sievietēm, kas šajā kategorijā to saņēmušas kopā.

Šarpentjē ieņem vadošus zinātniskos amatus Vācijā, tostarp Maksa Planka patogēnu zinātnes vienībā (*Max Planck Unit for the Science of Pathogens*, Berlīnē), kuru viņa arī dibināja. Viņas darbs ir nozīmīgs gan fundamentālajā molekulārajā bioloģijā, gan praktiskā pielietojumā, ietekmējot biomedicīnisko inovāciju attīstību visā pasaulē.

## Atsauces

## Ārējās saites
Boeing 787 katastrofa pie Ahmadābādas

thumb|Avārijā cietušā lidmašīna 2 gadus pirms katastrofas
**Boeing 787 katastrofa pie Ahmadābādas** bija liela aviokatastrofa 2025. gada 12. jūnijā. *[[Air India]]* aviokompānijas *[[Boeing 787|Boeing 787 Dreamliner]]* lidmašīna veica plānoto starpkontinentālo reisu AI171 maršrutā Ahmadābāda–Londona, bet dažas sekundes pēc pacelšanās ietriecās medicīnas koledžas kopmītnē. Šī ir viena no lielākajām aviokatastrofām un lielākā, kurā izdzīvoja tikai viens cilvēks uz borta. Šī avārija kļuva par pirmo nopietno *Boeing 787 Dreamliner* aviokatastrofu visā šī modeļa ekspluatācijas vēsturē.

Lidmašīnā bija 230 pasažieri un 12 apkalpes locekļi.

Negadījums izraisīja plašu ārkārtas reaģēšanu, ieskaitot vairākas ugunsdzēsības un glābšanas vienības.

Indijas Gaisa negadījumu izmeklēšanas birojs (AAIB) veic izmeklēšanu par notikušā cēloņiem. Šī bija pirmā *[[Boeing 787]]* lidmašīnas katastrofa kopš to ražošanas uzsākšanas 2011. gadā un pirmā *Air India* nopietna aviokatastrofa kopš ''Air India'' reiss 182 terora akta 1985. gadā.

## Atsauces
Air India

***Air India*** ir Indijas valsts aviokompānija un viena no lielākajām aviopārvadājumu kompānijām valstī. Tās galvenā mītne atrodas Deli, un tā darbojas galvenokārt no Indira Gandijas starptautiskās lidostas.

Kopš 2014. gada Air India ir daļa no starptautiskās aviokompāniju alianses *[[Star Alliance]].*

## Vēsture
Air India tika dibināta 1932. gadā kā **Tata Air Services** uzņēmēja J. R. D. Tata vadībā. Sākotnēji tā nodrošināja pasta un pasažieru pārvadājumus starp Karāči un Madrasu. 1946. gadā kompānija tika pārdēvēta par *Air India*, bet pēc Indijas neatkarības 1953. gadā tā tika nacionalizēta.

2022. gadā kompānija atkal nonāca privātīpašumā, kad to atpakaļ iegādājās *Tata Group*, kļūstot par daļu no uzņēmuma *Tata Sons*.

## Flote un galamērķi
*Air India* apkalpo plašu galamērķu tīklu, tostarp iekšzemes reisus un starptautiskus lidojumus uz Eiropu, Ziemeļameriku, Āziju un Austrāliju. Tās flotē ir dažāda veida lidmašīnas, tostarp Boeing 777, Boeing 787 Dreamliner un Airbus A320 sērijas lidaparāti.

## Atsauces

## Ārējās saites
* Oficiālā tīmekļvietne
Toms Rostoks

**Toms Rostoks** ir latviešu politologs un drošības politikas pētnieks, Latvijas Universitātes asociētais profesors.

Specializējas starptautiskajā politikā, valsts drošības jautājumos, NATO stratēģijā un Latvijas ārpolitikā. Viņa zinātniskās intereses ietver Latvijas un Baltijas valstu drošības politiku, NATO atturēšanas stratēģiju, valstu nodomu analīzi, kā arī militārā dienesta modeļu izvēli ietekmējošos faktorus.

## Izglītība
Toms Rostoks ieguvis augstāko izglītību Latvijas Universitātē:

* 1994—1998 — politikas zinātnes bakalaura grāds,
* 1998—2000 — politikas zinātnes maģistra grāds,
* 2000—2008 — politikas zinātnes doktora grāds ar specializāciju starptautiskajā politikā, disertācija "Integrācija un reģionalizācija Baltijas jūras reģionā" aizstāvēta 2008. gada 26. maijā.
Papildus formālajai izglītībai:

* 2001—2002 — pētnieks Humbolta Universitātē Berlīnē, piedaloties BaltSeaNet projektā,
* 2006—2007 — pētnieks Rutgersa Universitātē (ASV) kā Fulbraita programmas stipendiāts.

## Zinātniskā darbība
Toms Rostoks ir vairāku desmitu publikāciju autors par starptautisko drošību, NATO lomu Baltijā, atturēšanas politiku un Latvijas ārpolitiku. Viņš ir līdzautors vai redaktors tādos nozīmīgos izdevumos kā Latvijas ārējās un drošības politikas gadagrāmata, *Journal of Baltic Studies*, kā arī vairākiem pētījumiem sadarbībā ar Latvijas Ārpolitikas institūtu, Konrāda Adenauera fondu, *Friedrich Ebert Stiftung* un *[[NATO Defense College]]*.

Viens no viņa zināmākajiem darbiem ir līdzredakcija grāmatā *Deterring Russia in Europe* (*Routledge*, 2019) kopā ar Noru Vanagu.

## Publikācijas
Dažas publikācijas:
* Rostoks, T., Vanaga, N. (red.) (2019). *Deterring Russia in Europe*. *Routledge*.
* Rostoks, T. (2021). "Starptautiskā drošība pandēmijas laikā". Latvijas Ārpolitikas institūts.
* Baranowski, M., Kojala, L., Rostoks, T. u.c. (2020). *What Next for NATO? Views from the North-East Flank*.
* Rostoks, T. (2018). *Identifying Intentions: Latvian Policy-Makers’ Perceptions of Russia’s Intentions*. *Journal of Baltic Studies* 49:1.
* Rostoks, T., Vanaga, N. (2017). *Deterring Russia in the Baltic Sea Region*. *Friedrich Ebert Foundation*.

## Atsauces

## Ārējās saites
Drošības politika

**Drošības politika** (latīņu: *securitas* – drošība, *politica* – pārvaldība) ir formāls normatīvs ietvars, kas nosaka prasības, principus un ierobežojumus informācijas, sistēmu, infrastruktūras vai organizācijas resursu aizsardzībai pret apdraudējumiem. Tā definē, kādi drošības mērķi ir jāpanāk un kādi noteikumi jāievēro, lai nodrošinātu konfidencialitāti, integritāti un pieejamību.

Politikas zinātnē drošības politika attiecas uz valsts vai starptautisku institūciju rīcībpolitiku, kuras mērķis ir nodrošināt sabiedrisko kārtību, nacionālo drošību un aizsardzību pret militāriem, ekonomiskiem, kiber- vai sociālajiem apdraudējumiem. Politikas zinātnē drošības politika tiek analizēta caur tādiem konceptiem kā valsts monopols uz spēka pielietošanu (Makss Vēbers), drošības dilema, cilvēkdrošība, kā arī caur normatīviem un empīriskiem

Organizācijas kontekstā drošības politika nosaka uzvedības normas, piekļuves tiesības, datu apstrādes noteikumus, kā arī aizsardzības pasākumus pret potenciāliem draudiem — gan no iekšējiem, gan ārējiem avotiem. Šādi pasākumi var būt gan tehniski (piemēram, autentifikācija, šifrēšana), gan fiziski (slēdzenes, signalizācija, telpu ierobežojumi).

Informācijas sistēmās drošības politika nosaka autorizācijas mehānismus, datu plūsmas kontroli, kā arī mijiedarbības nosacījumus starp sistēmas komponentēm un ārējām vienībām. Tā kalpo kā pamats drošības mehānismu izstrādei un ieviešanai, ļaujot sistemātiski pārvaldīt riskus un novērst drošības incidentus.

## Galvenie komponenti
* Piekļuves kontrole – kuram ir tiesības piekļūt datiem vai resursiem;
* Lietotāju atbildība – kā lietotāji drīkst vai nedrīkst rīkoties ar informāciju;
* Datu aizsardzība – kā tiek aizsargāta informācija pārsūtīšanas, glabāšanas un apstrādes laikā;
* Incidentu reaģēšana – rīcība drošības pārkāpumu gadījumā.

## Ārējās saites
Rutgersa Universitāte

**Rutgersa Universitāte** () ir valsts pētniecības universitāte Ņūdžersijā, ASV. Tā ir viena no vecākajām augstākās izglītības iestādēm ASV, dibināta 1766. gadā kā *Queen’s College*, un ir 8. vecākā universitāte valstī.
thumb|Kampuss Ņūbransvikā, Ņūdžersijā
Rutgersa Universitāte sastāv no trim galvenajiem kampusiem: Ņūbransvikā, Ņūarkā un Kemdenā.

2023. gadā universitātē studēja vairāk nekā 67 tūkstoši studentu, un tajā strādāja vairāk nekā 8 tūkstoši akadēmiskā personāla.

## Atsauces
Birķeneļu iela

**Birķeneļu iela**, arī **Birkineļu iela**, ir iela Daugavpilī, Daugavas kreisajā krastā, Nīderkūnu apkaimē. Birķeneļu iela ved gar dzelzceļa līniju pie Grīvas stacijas, sliežu ceļu pretējā pusē no Nīderkūnu dzīvojamas apbūves. Iela nosaukta Birkineļu ciema vārdā.

Birķeneļu iela ir valsts autoceļa V695 daļa Daugavpils pilsētas teritorijā. Tā sākas krustojumā ar Komunālo ielu pie dzelzceļa pārbrauktuves, ved ziemeļrietumu virzienā un beidzas pilsētas robežā, 480 m attālumā no krustojuma ar šoseju A13. Birķeneļu ielas kopējais garums ir aptuveni 1630 metri. Visā garumā iela klāta ar asfalta segumu, satiksmes kustība atļauta abos virzienos, pa vienu braukšanas joslu katrā virzienā. Sabiedrisks transports pa Birķeneļu ielu nekursē.

**Birķeneļu iela** ir šīs ielas vienīgais nosaukums, tas zināms kopš Latvijas PSR laika. Ielā ir pārsvarā noliktavu apbūve. Uz Birķeneļu ielu attiecas arī atzarojums ar paralēlo brauktuvi, kur ir dažas dzīvojamas mājas.

## Ievērojami objekti
* Nr. 39 — Grīvas dzelzceļa stacijas ēka. Grīvas stacija pasažieru satiksmei pašlaik netiek izmantota.

## Ielu savienojumi
Birķeneļu iela ir savienota ar šādām ielām:
* Komunālā iela
* Strādnieku iela (Randene)
* autoceļš A13 (savienojums ar Birķeneļu ielas turpinājumu)

## Atsauces
Sediļa

thumb|100px|Sediļa
**Sediļa** (no  — 'mazais "z"') ir āķis vai aste (**¸**), kas pievienota zem noteiktiem burtiem (kā diakritiskā zīme), lai norādītu, ka to izruna ir izmainīta. Bieži sediļa tiek nepareizi dēvēta par mīkstinājuma zīmi.
Tartu iela

**Tartu iela** ir iela Daugavpilī, Jaunajā Forštatē. Tartu iela sākas krustojumā ar Piekrastes ielu, ved ziemeļrietumu virzienā un beidzas krustojumā ar Stabu ielu. Ielas turpinājums ir Stāvā iela.
Tartu iela apbūvēta ar tipveida daudzstāvu dzīvojamām mājām.

Tartu ielas garums ir 640 metri. Visā garumā tā klāta ar asfalta segumu, satiksmes kustība norit divos virzienos, pa vienu joslu katrā virzienā. Sabiedriskais transports pa Tartu ielu nekursē, bet Piekrastes ielā ir 2., 2A., 11., 17., 17A., 19., 20., 20B., 21., 24. un 26. autobusu pietura "Tartu iela".

Iela izveidota 1980. gados, ar Jaunās Forštates (tolaik 1. Maija) rajona būvniecību. Tās nosaukums, Igaunijas pilsētas Tartu vārdā, laika gaitā nav mainījies.

## Ielu savienojumi
Tartu iela ir savienota ar šādām ielām:
* Piekrastes iela (T veida krustojums)
* Aveņu iela
* Stabu iela (T veida krustojums)
* Stāvā iela (ielas turpinājums)

## Atsauces
Dž

thumb|250px|Dž digrafs**Dž** ir digrafs, kas tiek lietots latviešu valodā. Tas tiek veidots no burtiem D un Ž, kuri kopā apzīmē balsīgu postalveolāru afrikātu [d͡ʒ]. Dž latviešu alfabētā netiek uzskatīts par atsevišķu burtu, bet gan par burtu kombināciju, kas apzīmē konkrētu skaņu.
Dž tika ieviests latviešu rakstībā, lai atspoguļotu svešvārdos, citvalodā aizgūtos vārdos un personvārdos sastopamo balsīgo postalveolāro afrikātu.

## Izruna
thumb|right|Dž digrafa izruna latviešu valodā
Dž apzīmē balsīgu postalveolāru afrikātu [d͡ʒ]. Izrunas laikā mēles gals vispirms pieskaras nedaudz aiz alveolām (zobu pauguriem), īslaicīgi aizturot gaisa plūsmu, bet pēc tam to atbrīvo, radot īsu, skaidru skaņu. Atšķirībā no Č, kas ir nebalsīgs postalveolārs afrikāts [t͡ʃ], Dž ir balsīgs — tā veidošanas brīdī balss saites vibrē.
Mazā Viršu iela (Daugavpils)

**Mazā Viršu iela** ir iela Daugavpilī, Križu apkaimē. Mazā Viršu iela sākas krustojumā ar Medus ielu, ved dienvidaustrumu virzienā, paralēli Viršu ielai, un beidzas krustojumā ar Poligona ielu. Mazās Viršu ielas nepārnumuru puse apbūvēta ar privātmājām, bet pārnumuru puse pārsvarā paliek neapbūvēta.

Ielas kopējais garums ir aptuveni 330 metri, visā garumā tā klāta ar grants segumu. Satiksmes kustība atļauta abos virzienos vienā joslā. Sabiedriskais transports pa Mazo Viršu ielu nekursē.

**Mazā Viršu iela** ir šīs ielas vienīgais nosaukums, tas zināms kopš Latvijas PSR laika.

## Ielu savienojumi
Mazā Viršu iela ir savienota ar šādām ielām:
* Medus iela (T veida krustojums)
* Viršu iela (divi savienojumi ar bezvārda ceļiem)
* Poligona iela (T veida krustojums)
Dz

thumb|250px|Dz digrafs**Dz** ir digrafs, kas tiek lietots latviešu valodā. Tas veidots no burtiem D un Z, kuri kopā apzīmē balsīgu alveolāru sibilanta afrikātu [d͡z]. Latviešu alfabētā dz netiek uzskatīts par atsevišķu burtu, bet gan par burtu kombināciju, kas apzīmē konkrētu skaņu.
## Izruna
thumb|right|Dz digrafa izruna latviešu valodāDz apzīmē balsīgu alveolāru sibilanta afrikātu [d͡z]. Izrunas laikā mēles gals vispirms pieskaras zobu pauguriem (alveolārajai daļai aiz zobiem) un īslaicīgi aiztur gaisa plūsmu, veidojot pilnīgu aizvēršanos. Pēc tam gaisa plūsma tiek atbrīvota caur šauru spraugu, radot troksni, kas veido sibilantu daļu skaņai. Atšķirībā no līdzīgās nebalsīgās skaņas [t͡s], kas tiek izrunāta kā “c” latviešu valodā, dz ir balsīga skaņa — skaņas veidošanas laikā balss saites vibrē.
Iepirkšanās atkarība

[thumb|Ērti iekārtoti [Lielveikals|lielveikali nodrošina iepirkšanās patīkamību]]
**Iepirkšanās atkarība** jeb sarunvalodā **šopholisms** (no ) ir uzvedības atkarības veids, kam raksturīga nekontrolējama vēlme iegādāties preces neatkarīgi no to nepieciešamības vai personas finansiālās situācijas. Šāda uzvedība bieži vien saistīta ar emocionālu spriedzi, garastāvokļa traucējumiem vai zemu pašvērtējumu. Iepirkšanās var kalpot kā īslaicīgs emocionāls atvieglojums vai veids, kā atbrīvoties no tukšuma sajūtas, tomēr šis efekts ir īslaicīgs un bieži vien seko vainas izjūta, nožēla vai finansiālas grūtības. Laika gaitā šāda uzvedība var kļūt hroniska, izraisot problēmas attiecībās, darbā un radot ievērojamus parādus.

Šī atkarība nav oficiāli klasificēta kā psihiski traucējumi, taču psihologi un psihiatri to atzīst par nopietnu problēmu, ko iespējams ārstēt ar psihoterapijas palīdzību, tostarp kognitīvi biheiviorālo terapiju. Atbalsta grupas un finansiāla konsultēšana var būt būtiski palīglīdzekļi atveseļošanās procesā.

Iepirkšanās atkarība visbiežāk sastopama attīstītās sabiedrībās, kur patēriņa kultūra un materiālās vērtības tiek īpaši uzsvērtas.

## Atsauces
Mārtiņš Vērdiņš (juniors)

**Mārtiņš Vērdiņš** (dzimis 1941. gada 25. janvārī Rīgā) ir latviešu aktieris.

## Dzīvesgājums
Dzimis 1941. gadā Rīgā aktiera Mārtiņa Vērdiņa ģimenē. 1963. gadā beidza aktiermākslas studijas Latvijas Konservatorijas Teātra fakultātē, darbojās Drāmas teātra trupā. No 1970. līdz 1975. gadam bija Valmieras teātra, no 1975. līdz 1999. gadam Dailes teātra aktieris.

## Lomas
### Valmieras teātrī
* Juhani H. Vuoljoki „Niskavuori Hetā”, 
* Sergejs A. Arbuzova „Esi sveicināta, mīlestība!”, 
* Dāniels Z. Skujiņa „Brunču medībās”, 
* Hamlets Šekspīra "Hamletā".

### Dailes teātrī
* Millers L. Stumbres „Andersonā un Millerā”, 
* invalīds Bubuls J. Jaunsudrabiņa „Invalīds un Ralla”, 
* Vismants J. Marcinkēviča „Mindaugā”, 
* Levijs Raiņa „Jāzeps un viņa brāļi”,
* Indulis Raiņa „Indulis un Ārija”.

### Filmogrāfija
* Vella kalpi (1970) epizodē
* Robina Huda bultas (1975) — sers Edmunds
* Ezera sonāte (1976) epizodē
* Kļūstiet mana sievasmāte! (1977) — izmeklētājs
* Gaidiet "Džonu Graftonu" (1979) — Otcovs
* Trīs dienas pārdomām (1980) epizodē 
* Mirāža (filma) (1983) epizodē
* Aveņu vīns (filma) (1984) — Haralds
* Zītaru dzimta (filma) (1989) — Koks, latviešu sarkanais strēlnieks

## Atsauces

## Ārējās saites
Kolima (pilsēta)

**Kolima** () ir pilsēta Meksikā, Kolimas štata galvaspilsēta un otra lielākā apdzīvotā vieta. Atrodas valsts dienvidrietumos Kolimas vulkāna pakājē ap  no valsts galvaspilsētas Mehiko. 

## Vēsture
Pilsēta dibināta pēc Ernana Kortesa rīkojuma 1523. gada 15. jūlijā kā viena no pirmajām spāņu koloniālajām apmetnēm Meksikā. Sākotnēji tā atradās Kašitlanā (*Caxitlán*) netālu no Tekomanas ap 40 km uz dienvidrietumiem no tagadējās pilsētas vietas; tur saglabājušās agrīno celtņu drupas. Pēc pārciestajām epidēmijām 1527. gada 20. janvārī pilsēta tika pārcelta uz tagadējo vietu ar nosaukumu *Villa de San Sebastián Colima*; pilsētas nosaukums cēlies no navatlu valodas *Colliman* — ‘vieta, kur valda senais uguns dievs’. Pats Kortess pilsētu apmeklēja 1535. gadā. 1825. gadā Kolimai piešķīra pilsētas statusu, bet 1856. gadā tā kļuva par pastāvīgā Kolimas štata galvaspilsētu.
 
## Atsauces

## Ārējās saites
Sanfransisko de Kampeče

**Sanfransisko de Kampeče** (; ), dažkārt vienkārši **Kampeče**, ir pilsēta Meksikā, Kampečes štata galvaspilsēta un lielākā apdzīvotā vieta. Atrodas valsts dienvidaustrumos Jukatanas pussalas rietumu krastā pie Kampečes līča  no valsts galvaspilsētas Mehiko. 

## Vēsture
Mūsdienu pilsētu 1540. gadā dibināja spāņu konkistadors Fransisko de Monteho virs senās maiju galvaspilsētas **Kaanpečas** (*Kaan Peech* — ‘čūsku un ērču vieta’). 17. gadsimtā pilsēta vairākkārt cieta no pirātu uzbrukumiem, un ap to tika izbūvēti aizsardzības nocietinājumi. Ģerboni un pilsētas (*villa*) statusu pilsētai 1777. gadā piešķīra Spānijas karalis Karloss III. Mūsdienās Sanfransisko de Kampeče ir viena no nedaudzajām Ziemeļamerikas pilsētām ar labi saglabātiem koloniālo laiku nocietinājumiem, un 1999. tā tika iekļauta UNESCO Pasaules mantojuma sarakstā.
 
## Atsauces

## Ārējās saites
Mansaniljo

**Mansaniljo** () ir ostas pilsēta Meksikā, Kolimas lielākā apdzīvotā vieta. Atrodas valsts dienvidrietumos pie Klusā okeāna Mansaniljo līča  no štata galvaspilsētas Kolimas un ap  no valsts galvaspilsētas Mehiko. Valsts lielākā Klusā okeāna osta, kas apkalpo kravu plūsmu Mehiko reģionam. Nozīmīgs tūrisma centrs — pilsēta tiek dēvēta par «Pasaules buruzivju galvaspilsētu» un kopš 1957. gada šeit notiek starptautiskas makšķerēšanas sacensības.

## Vēsture
Apdzīvoto vietu kā ostu Klusā okeāna krastā 1537. gada 24. jūlijā dibināja spāņu Klusā okeāna pētnieks Alvaro de Saavedra Serons. Līča un ostas nosaukums cēlies no vietējās mančinellas (*Hippomane mancinella*) koku sugas, kas burukuģu laikmetā plaši tika izmantota kuģubūvē. Mansaniljo kļuva par nozīmīgu atbalsta punktu Klusā okeāna izpētē — no šejienes ceļā devās daudzas izpētes ekspedīcijas. Bagātā Mansaniljo osta kļuva arī par biežu pirātu uzbrukumu mērķi. 1873. gadā Mansaniljo tika piešķirts pilsētas statuss, bet 1889. gadā tā ar dzelzceļu tika savienota ar štata galvaspilsētu Kolimu.
 
## Atsauces

## Ārējās saites
Noras iela (Daugavpils)

**Noras iela** ir iela Daugavpilī, Daugavas kreisajā krastā, Grīvas apkaimē. Iela sākas krustojumā ar Brjanskas ielu, ved dienvidaustrumu virzienā un beidzas savienojumā ar Pārdaugavas ielu. Noras ielā ir privātmāju apbūve.

Noras ielas kopējais garums ir aptuveni 1390 metri, satiksmes kustība atļauta abos virzienos. Visā garumā Noras iela klāta ar grants segumu. Ielas sarkano līniju platums ir 7—9 metri. Sabiedriskais transports pa Noras ielu nekursē.

Sākotnējais ielas nosaukums bija **Ormaņu iela**. Latvijas PSR laikā tā bija pārdēvēta par **Mičurina ielu**, bet pēc Latvijas neatkarības atjaunošanas nosaukta par **Noras ielu**.

## Ielu savienojumi
Noras iela ir savienota ar šādām ielām:
* Brjanskas iela (T veida krustojums)
* Čehova iela
* Ūdens iela
* Liginišķu iela
* Staburaga iela
* Baznīcas iela
* Pārdaugavas iela

## Atsauces
Ciānkrāsa

**Ciānkrāsa**, arī **ciānzaļā krāsa** vai **zilzaļā krāsa**, ir redzamās gaismas spektra krāsa, kas šajā spektrā atrodas starp zilo un zaļo krāsu. Tā veidojas, apvienojot zilo un zaļo gaismu, neietverot sarkano komponenti, un tiek uzskatīta par vienu no trim primārajām krāsām subtraktīvajā CMYK (ciānfuksīndzeltenmelnajā) krāsu modelī, ko plaši izmanto drukas un tipogrāfijas nozarē. Ciānkrāsai ir būtiska nozīme krāsu atveidē fotogrāfijā, grafiskajā dizainā, kartogrāfijā un zinātniskajā vizualizācijā, kur precīza krāsu reproducēšana ir ļoti nozīmīga. Tā tiek izmantota arī digitālajā krāsu modelī RGB kā sekundārā krāsa (zaļais + zilais), un tās nokrāsas bieži tiek apzīmētas ar nosaukumiem kā *aqua*, *light cyan* vai *electric cyan*. Ciānkrāsa tiek asociēta ar ūdeni, vēsumu un mierīgumu, padarot to populāru gan tehniskās ilustrācijās, gan mākslinieciskajos darbos.

## Atsauces

## Ārējās saites
Mičurina iela

**Mičurina iela** Latvijā var būt:

* Mičurina iela — iela Dagdā;
* I. Mičurina iela — iela Ventspilī.

## Vēsturiskie nosaukumi
* *Mičurina iela* — Noras ielas Daugavpilī nosaukums Latvijas PSR laikā;
* *Mičurina iela* — Aroniju ielas Jelgavā nosaukums no 1953. līdz 1991. gadam.
* *Mičurina iela* — Pētera Beltes ielas Jūrmalā (Slokā) nosaukums Latvijas PSR laikā;
* *Mičurina iela* — Brocēnu ielas Jūrmalā (Ķemeros) nosaukums Latvijas PSR laikā (līdz 1962. gadam);
* *Mičurina iela* — Tomsona ielas Rīgā nosaukums no 1950. līdz 1990. gadam.